Para outras páxinas con títulos homónimos véxase: Brocos.

**Modesto Brocos Gómez**, nado en Santiago de Compostela o 9 de febreiro de 1852 e finado no Río de Xaneiro o 28 de novembro de 1936, foi un pintor galego-brasileiro.

Traxectoria
-----------

Era irmán do escultor Isidoro Brocos y Gómez, profesor da Academia de Belas Artes da Coruña. Terminados os estudos, aos dezaoito anos, pretendeu gañarse a vida na Arxentina, mais dous anos despois estaba no Brasil ilustrando o semanario *O Mequetrefe*, de Río de Xaneiro. Introduciu no país a técnica do xilogravado aplicándoa nas súas ilustracións.

En 1875, inscribiuse como alumno libre na Academia Imperial de Belas Artes, onde recibiu clases de Vítor Meireles e Zeferino da Costa.

*Engenho de mandioca* (Muíño de mandioca), 1892.
De xenio inquedo, antes de dous anos mudouse a París, onde ingresou na Escola de Belas Artes, tendo como mestre ó alemán Henri Lehmann. Incontento, marchou a Madrid, regresando ó pouco a París e despois marchando a Roma, onde encontrou ó seu protector, o artista español Pradilla. Frecuentou durante cinco anos a Academia Chigi ata 1890. Nesa época xa era un artista maduro, autor de excelentes obras e frecuentador do *Salon* parisiense. Na condición de pintor con formación completada, retorna a Río de Xaneiro por invitación de Rodolfo Bernardelli, daquela director da Escola Nacional de Belas Artes, sucesora da vella Academia Imperial.

Profesor da Escola Nacional de Belas Artes durante a Primeira República Brasileira, fixou con realismo os tipos e as escenas brasileiras. Practicou diversos xéneros de pintura e foi autor de libros como *A questão do ensino de Bellas Artes* (1915) e *Retórica dos pintores* (1933).

Galería de imaxes
-----------------

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| *As tradicións do Apóstolo Santiago en Galicia*, 1897. |
| *As tradicións do Apóstolo Santiago en Galicia*, 1897.  |

|  |
| --- |
| *Olevano*, 1899. Pinacoteca do Estado de São Paulo. |
| *Olevano*, 1899. Pinacoteca do Estado de São Paulo.  |

|  |
| --- |
| *Camponesa*. Pinacoteca do Estado de São Paulo. |
| *Camponesa*. Pinacoteca do Estado de São Paulo.  |

|  |
| --- |
| Gravado do emperador Pedro II do Brasil |
| Gravado do emperador Pedro II do Brasil  |

|  |
| --- |
| Retrato de Rosalía. |
| Retrato de Rosalía.  |

|  |
| --- |
| Redención de Cam |
| Redención de Cam  |

 |

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Modesto Brocos*** |

### Bibliografía

* *Dicionario biográfico de Galicia* **1**. Ir Indo Edicións. 2010-2011.
* Pablos, Francisco (1981). *Pintores gallegos del Novecientos* (en castelán). Fundación P. Barrié de la Maza. pp. 28–33. ISBN 84-85858-06-9.
* Teixeira Leite, José Roberto (1996). *Pintores espanhois no Brasil*. São Paulo. Espaço Cultural Sérgio Barcellos *(en portugués)*.

### Ligazóns externas

* Ficha de Modesto Brocos na *Abanca. Colección de Arte*.
* Dezenovevinte - MODESTO BROCOS *(en portugués)*.
* 

|  |  |
| --- | --- |
| Control de autoridades | 
* Wd: Q10331431
* WorldCat
* VIAF: 86973533
* BNE: XX1206255
* DBE: modesto-brocos-gomez
* GND: 1140924125
* ISNI: 0000 0000 7104 8272
* RKD: 235483
* ULAN: 500035959

 |